Võrno harvadest intervjuudest  uhkab nördimust, et meedia on saates osalejate vastu õel. Otsekui oleks ta "Tõehetke" halvas maines küll valusalt pettunud, kuid süüdi pole selles ei saade ise ega osalejad. Hoopis kuri käsi väljastpoolt, meediainimesed ja nende sabas sörkivad netikommentaatorid olevat "Tõehetkest" ebaõiglaselt koletise maalinud. Ent toonist, millega ta "Tõehetke" mängijate motiivide ja moraali kahtluse alla seadjaid ründab, ei loe ma ometi välja mitte kõigutamatut enesekindlust, vaid nurkaaetu raevukat lõrinat.